Thomas Marshburn
Thomas Henry Marshburn (sündinud 29. augustil 1960 Statesville'is) on Ameerika Ühendriikide arst ja endine astronaut. Ta osales 2009. aastal Endeavouri lennul STS-127 rahvusvahelisse kosmosejaama (ISS). Seejärel käis ta kosmoses Sojuzi pardal lennuga Sojuz TMA-07M ning viibis rahvusvahelises kosmosejaamas detsembrist 2012 kuni maini 2013, olles 34. ekspeditsiooni liige. 10. novembrist 2021 kuni 6. maini 2022 oli ta 66. ja 67. ekspeditsiooni koosseisus rahvusvahelises kosmosejaamas. Marshburn lahkus NASA-st detsembris 2022. Pärast NASA-st lahkumist asus ta tööle erakosmosefirmasse Sierra Space.